"तेरा बस्स चलै तां तुर्त फांसी होई जा ब, भोलिये, कनूनी गल्लां कनूना दे कायदें मताबक होंदियां न। सारी छानबीन करियै ते गुआहें दे बेआन लेइयै, हल्ले-म्हल्ले गी पुच्छी-पच्छाइयै गै कागद त्यार होने न ते फ्ही नथारा बी होई जाग। तूं सुनदी नेईं लोक केह् आखदे न। बड्डे-बड्डे लीडरें गी मारी मकाने आह्लें दा बी केईं-केईं ब’रें तगर पता नेईं लगदा। उ’आं असें गी केह् लग्गा? होंदा फिरै जे किश होग" तोते ने जबाब दित्ता।